
משרד החינוך 
אגף בכיר, תפעול רכש ולוגיסטיקה
	אגף רכש מכרזים והתקשרויות	
5 נובמבר 2026

מכרז 30/9.2026 להפעלת מרכזי מורים בתחומי השפות, מדעי הרוח והאומנויות

הבהרה מס' 1

להלן התשובות לשאלות ההבהרה שנשאלו:

	סידורי
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	פרק א עמ' 8
	5.6
	במקרה של מבצע פדגוגי באמצעות גוף מתקשר: האם המבצע הפדגוגי יכול להעסיק בהשתלמויות אנשים שאינם אנשי סגל שלו (במקרה של מכללות או גופים אקדמיים)?
	כללי מכרז 20/7.2024 יחולו על שאלה זו.

	2. 
	פרק א עמ' 8
	5.6
	אנחנו מבקשים פירוט של הדרישות בהסכם עם המבצע הפדגוגי, האם מדובר בפתיחת יומני השתלמויות בלבד? 
	הדרישות מהמבצע הפדגוגי  הינם בהתאם לדרישות הקיימות במכרז מבצעים פדגוגיים 20/7.2024 

	3. 
	פרק א עמ' 8
	5.6
	האם מרכז פסג"ה יכול להיות מבצע פדגוגי כגוף מתקשר?
	כן.

	4. 
	פרק א עמ' 9
	5.6.4.1
	במידה והמציע אינו מבצע פדגוגי ויבצע התקשרות עם גוף נוסף שיהיה המבצע הפדגוגי, ולאורך תקופת ההתקשרות עם המשרד יהפוך המציע למבצע פדגוגי בעצמו. האם ניתן יהיה שהמציע יהפוך להיות המבצע הפדגוגי? (בהינתן שהדבר יובהר ויוסכם מראש בחוזה בין המציע למבצע הפדגוגי).
	החלפת הגוף אשר יתפקד כמבצע הפדגוגי לצורך ההתקשרות תבוצע באישור המשרד מראש ובכתב, בהתאם לתנאי המכרז.

	5. 
	פרק א' עמ' 10
	6.2.1.2
	במדד 'איכות מתודולוגיה להפעלת המכרז' (מדד מס' 1), בעמודה של צורת החישוב, סעיף 4 אומר כי יינתן משקל של 4% ל:'תוספת משאבים מעבר למינימום הנדרש במכרז'. מה הכוונה בכך? על איזה משאבים מדובר? 
	הכוונה היא לכל משאב שיעמיד לרשות השירות המציע מעבר למשאבים שהוגדרו במכרז. יובהר כי הספק יהיה מחוייב לבצע את כל האמור במתודולוגיה שהוצגה על ידו בפועל.

	6. 
	פרק ב עמ 42
	14.1.3.3.2.3
	קיימת אי התאמה: בסעיף 6.2.1.2 בפרק א ישנה טבלה המתארת את הערכת הניקוד שתינתן לחוברת ההצעה. בשורה מס 3 נאמר כי "עבור כל שנת ניסיון מעבר לשלוש הנדרשות לפי תנאי הסף יינתנו 3 נקודות ועד למקסימום של 15 נקודות עבור 8 שנות ניסיון". ולכן נראה שיש לציין את כל שנות הניסיון ושהמשרד יתחשב בשנות הניסיון בניקוד. מנגד, בסעיף פה (14.1.3.3.2.3) נאמר כי יש למלא את הטבלה אך ורק בהתאם לכמות הנדרשת בתנאי הסף, כלומר - אם תנאי הסף מחייבים 3 שנים, לא למלא בטבלה שורות נוספות מעבר לניסיון זה - כלומר, לא תהיה התחשבות בשנות ניסיון נוספות. 
אם כך, איפה ניתן למלא את הניסיון הנוסף הזה - זה שיאפשר לנו לקבל ניקוד נוסף ומלא על כל שנות הניסיון שיש בידינו להציג?
	ראו חוברת מכרז מתוקנת.

	7. 
	פרק ב עמ 56
	19.1.1.1.2
	ההוראות למילוי הטבלה אינן ברורות: בסעיף זה ההוראה מבקשת למלא טבלה המעידה על איכות המתדולוגיה, הטבלה לא צורפה למסמכים. 
	יש לצרף את מסמך המתודולוגיה להצעה בהתאם להוראות בסעיף 19.1.1.1.2.

	8. 
	פרק ב עמ 56
	19.1.1.2.2
	הוראות למילוי הטבלה אינן ברורות: בסעיף זה ההוראה מבקשת למלא טבלה המעידה על איכות המתדולוגיה, הטבלה לא צורפה למסמכים. 
	יש לצרף את מסמך המתודולוגיה להצעה בהתאם להוראות בסעיף 19.1.1.1.2.

	9. 
	נספח 1 הצעת המחיר (בתוך הסכם ההתקשרות) עמ 67
	טבלת מחירים 2א
	קיימת אי התאמה: בתיאור התפוקות של יחידת הנחייה לפי סעיף 1.2.2.5.3.1 בפרק ג' כמות היחידות היא 9000. בסעיף כאן בטבלת המחירים הכמות היא 8960. מה הכמות הנכונה?
	ראו תיקון למפרט השירותים. 

	10. 
	פרק ג עמ' 85
	1.2.2.3
	מה הכוונה מורי מדעי הרוח בכלל תחומי מדעי הרוח בכל שכבות הגיל? אנו מבקשים הבהרה - האם הגדרה זו כוללת גם את בתי הספר היסודיים או רק את חטיבות הביניים והחטיבות העליונות?
	ההגדרה מתייחסת גם למורים של תחומי הרוח הנלמדים ביסודי: היסטוריה, ספרות, תנ"ך, תרבות יהודית-ישראלית, שבילי מורשת.

	11. 
	פרק ג' עמ' 86
	1.2.2.4.3.4.5
	ישנה סתירה בין הכתוב בסעיף זה - המשרד מעריך את שעות הייעוץ ב-150 שעות בשנה, והכתוב בסעיף 1.2.2.5.6.1 בעמ' 94 - 500 שעות בשנה. מה הכמות הנכונה?
	ראו חוברת מכרז מתוקנת. סעיף 1.2.2.4.3.4 יימחק.

	12. 
	פרק ג עמ' 87
	1.2.2.5.1.5
	מבקשים לוודא ש'מרכז המורים ישמש כמעסיק' - מבקשים לוודא כי מדובר גם על התקשרות עם נותני שירותים.
	ראו תיקון לחוברת המכרז. הבקשה מאושרת.

	13. 
	פרק ג עמ' 89
	1.2.2.5.1.22.7
	האם ניתן יהיה לסיים את ההשתלמויות עד ה-31.8 בכל שנה? בהינתן קבלת אישור מהמבצע הפדגוגי לפתיחת יומן?
	קיום השתלמויות בחודשים יולי-אוגוסט יתאפשר באישור ייחודי ממשרד החינוך בלבד.

	14. 
	פרק ג עמ 90
	1.2.2.5.3
	מבקשים הבהרה והרחבה לגבי מודל ההפעלה של מערך ההנחיה  שהמכרז מבקש להקים:
1.האם המערך הקיים של המדריכים התחומיים במזכירות הפדגוגית נשאר והמנחים המוגדרים במכרז יתווספו עליו? או - המערך המוצע כאן יחליף את המערך הקיים? 
2. מי קובע אילו בתי ספר יקבלו הנחיה? האם בתי הספר הם המבקשים או שההנחייה מחויבת על ידי משרד החינוך? 
3. האם ישנה הגדרה במה תעסוק ההנחייה?
4. כמה מנחים אמורים לעבוד במערך הזה?
5. האם המנחים ידווחו למשרד או לקבלן?
6. מה לגבי שעות הכשרה וליוויי של המנחים עצמם? האם יש תגמול לכך?
	
1. המנחים במכרז אינם בהלימה למערך המדריכים של משרד החינוך ואינם מחליפים אותם.
2. כלל הפעילות במכרז מופעלת ע"פ ההנחיה וההגדרות של המזכירות הפדגוגית.
3. ההנחיה בסעיף זה תהיה בהקשרים פדגוגים במקצועות מדעי הרוח.
4. כמות המנחים תיקבע ע"י הספק, מחובתו לעמוד בהיקפי ההנחיה הנדרשים ובהגדרות המפורטות בסעיפים אלו.
5. המנחים ידווחו לספק. הספק ידווח למשרד. מבלי לפגוע באמור לעיל, המשרד יהיה רשאי לדרוש דיווח נוכחות באמצעות אפליקציה, בהתאם לאמור בסעיף 1.1.5 למפרט.
6. אין תגמול נוסף, על הספק לחשב זאת כחלק מהתמחור של פעילות זו.

	15. 
	פרק ג' עמ 90
	1.2.2.5.3.2.6
	בסעיף זה נכתב שהמנחים יצטרכו לפתח תכנים ולהוביל פרויקטים: זוהי תפוקה לא מוגדרת ונפרדת (בסעיף 1.2.2.5.2) ולפי סעיף 1.2.2.5.3.2.7 תגמול משולם רק עבור שעות הנחייה. איך מיישבים את הסתירה הזו? כיצד ניתן לתגמל את פיתוח התכנים הנדרש. 
	
פיתוח התכנים בסעיף זה הינה חלק מהעבודה השוטפת של ההנחיה ואינה מתוגמלת באופן נפרד.

	16. 
	פרק ג עמ' 90
	1.2.2.5.3.4.1
	המנחים נדרשים לתואר שני בעוד שהמתאמים, שהם על פניו בכירים מהם, נדרשים רק לתואר ראשון בסעיף 1.2.2.5.3.5.4.1. האם זה נכון? אנו מציעים לנסח את דרישות הסף בצורה הפוכה: המתאמים ידרשו להיות עם תואר שני, והמנחים ידרשו לתואר ראשון. 
	ההצעה אינה מתקבלת. המתאמים נדרשים לניסיון של 6 שנים בהדרכה או בפיתוח מקצועי, והמנחים אינם נדרשים לנסיון זה. הניסיון מקנה למתאמים את המקצועיות.

	17. 
	פרק ג' עמ' 91
	1.2.2.5.4.2.1

	לעיתים מפמ"רים מבקשים לקיים ימי עיון באופן מקוון. האם במסגרת סעיף זה ניתן לקיים גם ימי עיון באופן מקוון ועל ידי כך להגדיל את מספר המשתתפים?
	ביצוע פעילות מקוונות כפופה להנחייה ולאישור מפורש של המזה"פ. היה ויאשר המשרד ביצוע יום עיון מקוון, התגמול עבור יום זה יעמוד על 20% מהתגמול שנקבע בהצעת המחיר של המציע ליום העיון. ראו סעיף 1.2.1.6.4.4 למפרט השירותים.

	18. 
	פרק ג' עמ 91
	1.2.2.5.4.2.2 
	מספר ימי העיון בסעיף זה בחלוקה לימי עיון גדולים וקטנים סותרת את האמור בנספח 1 בהצעת המחיר בעמוד 67 (טבלת מחירים 2א). האם ניתן להסיק מכך שסעיף זה הוא הנכון? קרי 9 ימי עיון קטנים ו-3 גדולים?
	ראו חוברת מכרז מתוקנת. יבוצעו 6 ימי עיון עבור 300 משתתפים ו-6 ימי עיון עבור 60 עד 150 משתתפים. 

	19. 
	פרק ג עמ 91
	1.2.2.5.4.2.3
	ימי העיון למדריכי המפמ"ר, שהם דוגמא לימי עיון קטנים, מתקיימים לאורך השנה על חשבון ימי הדרכה. ימי עיון נוספים יכולים להתקיים בשעות אחר הצהריים לאורך ימות השנה. האם ניתן לכתוב שהימים יתקיימו בתיאום עם המזכירות הפדגוגית ולפי רצונה? 
	הבקשה מתקבלת. הימים יתקיימו בתיאום עם המזכירות הפדגוגית ולפי רצונה.

	20. 
	פרק ג עמ 92
	1.2.2.5.4.4.1.2.5
	מבקשים פירוט כללי לגבי תכולת הכיבוד הנדרשת, לטובת התמחור.
	יש לספק כיבוד ההולם את דרישות המכרז ובהתאם לדרישות המופיעות בהודעת תכ"מ מס' 16.9.6 לרכישת שירותים אינטגרטיביים להפקה וארגון של אירועים שונים.

	21. 
	פרק ג עמ' 93
	1.2.2.5.5.4.1
	קיום 48 מפגשים לאורך שנתיים פעם בשבועיים אינו ריאלי. בשנת לימודים ישנם כ 32 שבועות מה שמאפשר 15-16 מפגשים בשנה. אנחנו מציעים לקיים 30 מפגשים לאורך שנתיים והכשרת קיץ של 5 ימים מלאים.
	הבקשה מתקבלת. ראו חוברת מכרז מתוקנת.

	22. 
	פרק ג עמ' 94
	1.2.2.5.5.9
	ההגדרה של 80 מועמדים העומדים בתנאי הסף זה אינו ריאלי, אנו מפעילים תוכנית מנהיגות כזו בשלוש השנים האחרונות ומספר המועמדים שניגשו קטן בהרבה כיוון שהפרסום ממוקד ופונה למי שעומד בתנאי הסף. האם ניתן להפחית את היעד ל-30? 
	הבקשה אינה מתקבלת. המשרד סבור שיעד זה הינו ריאלי לחלוטין.

	23. 
	פרק ג עמ' 94
	1.2.2.5.5.10
	סותר את סעיף 1.2.2.5.5.12 לגבי מי מחליט החלטות קבלה לתוכנית. האם ניתן להסיק כי צוות ניהול התוכנית הכולל נציג משרד, מנהל המרכז ומנהל התוכנית ינהלו את תהליך הקבלה ויבחרו את המועמדים?
	לא. ישנה ועדת קבלה כמפורט בסעיף זה, והיא שונה מצוות הניהול שמפורט בסעיף 1.2.2.5.5.12

	24. 
	פרק ג עמ' 94
	1.2.2.5.5.13
	לוחות הזמנים המוצעים מאוחרים מדי. מורים צריכים יום חופשי לצורך התוכנית ולכן הזמן הנכון לקיים פרסום והרשמה הוא אפריל-מאי של השנה הקודמת לפתיחת המחזור. האם תאשרו: פרסום במרץ-אפריל, תהליך קבלה עד סוף מאי, הודעות עד סוף יוני. תחילת לימודים ביולי (עם הכשרת קיץ) או בספטמבר (בלי)?
	הבקשה מתקבלת. ראו חוברת מכרז מתוקנת. יצויין כי בכוונת המשרד לחתום על הסכמי התקשרות עם סיום ההליך המכרזי, להתחיל תקופת התקשרות והיערכות ולאחר מכן להתחיל בהפעלת המרכז לקראת שנת הלימודים תשפ"ח לאחר השלמת כל ההליכים המקדמיים המפורטים במכרז ובשאלה זו.

	25. 
	פרק ג עמ' 94
	1.2.2.5.6
	מספר התפוקה המופיע הוא 2, ואולם כבר הופיעה תפוקה מס' 2 על שעות ההנחייה. האם מדובר בתפוקה מספר 6?
	ראו חוברת מכרז מתוקנת.

	26. 
	פרק ג עמ' 94
	1.2.2.5.6.2
	נראה שהועתק מאמנויות. צ"ל חברה ורוח?
	ראו חוברת מכרז מתוקנת.

	27. 
	פרק ג עמ' 94
	1.2.2.5.6.13
	גם כאן, האם צ"ל אגף חברה ורוח?
	ראו חוברת מכרז מתוקנת.

	28. 
	פרק ג עמ' 94
	1.2.2.5.6.14
	כנ"ל? מה פירוט הניסיון שצריך להיות ליועץ בתחומי הרוח?
	ראו חוברת מכרז מתוקנת.

	29. 
	הסכם-סודיות עמ' 106
	5
	מבקשים שהסעיף יהיה הדדי.
	אין שינוי במסמכי המכרז.

	30. 
	הסכם - קניין רוחני עמ' 107
	7.1
	בכל ההסכמים הקודמים היה למשרד ולספרייה שותפות בקניין על החומרים לטובת חשיפה לציבור הרחב. מבקשים להחליף את המילים: 'הן ויהיו בבעלות מלאה ובלעדית של המדינה' במילים: 'בבעלות משותפת של המשרד ושל הספק'
	אין שינוי במסמכי המכרז.

	31. 
	הסכם-קניין רוחני עמ' 107
	7.3
	נא לתקן את הפסקה הראשונה לנוסח הבא: "הספק יהא אחראי להבטיח את הבעלות המשותפת כאמור בסעיף 7.1 , בתוצרי העבודה כאמור…"
	ראו חוברת מכרז מתוקנת.

	32. 
	הסכם-קניין רוחני עמ' 108
	7.4
	הסעיף עלול לגרום להפרת הזכות המוסרית, שלא ניתן להתנות עליו על פי חוק ולכן מבקשים להחליף לנוסח הבא: "למען הסר ספק ומבלי לגרוע מהאמור בהסכם זה, הקבלן מצהיר כי הוא מסכים וכי ידוע לו שלמשרד הזכות להשתמש, לפרסם ולהפיץ את תוצרי העבודה, כולם או מקצתם, בכל דרך שימצא המשרד לנכון, ובאמצעות מי שימצא המשרד לנכון, בתנאי שהמשרד יכבד את הזכות המוסרית של הספק ו/או היוצרים האחרים על פי חוק".
	המשרד לא סבור כי קיימת זכות מוסרית במסגרת מכרז זה. אין שינוי למסמכי המכרז.

	33. 
	הסכם-קניין רוחני עמ' 108
	7.5
	מבקשים אישור מראש לשימוש בחומרים על ידי הספק, כאמור בסעיף.
	הבקשה נדחית.

	34. 
	הסכם - קניין רוחני עמ' 108
	7.6
	האם בהסכמת המזכירות הפדגוגית יהיה ניתן להוסיף את לוגו הספק? 
	הבקשה נדחית.

	35. 
	הסכם - קניין רוחני עמ' 108
	7.7
	מבקשים הבהרה: האם מדובר באיסור העברת מסמכי המכרז או תוצרי השירותים? אם מדובר בתוצרי השירותים הדבר אינו מקובל.
	ראו תיקון לסעיף 7.6 לחוברת המכרז. חריגה מהוראת סעיף 7.7 תהיה באישור המשרד בלבד.

	36. 
	הסכם- קניין רוחני עמ' 108
	7.8
	יש לתקן את "סעיף 10.1" ל"סעיף 7.1"
	ראו חוברת מכרז מתוקנת.

	37. 
	הסכם- קניין רוחני עמ' 108
	7.10
	יש לתקן את "סעיף 10.1" ל"סעיף 7.1"

	ראו חוברת מכרז מתוקנת.

	38. 
	הסכם - קניין רוחני עמ' 109
	7.14
	לא סביר להעביר תוכנות ויישומים למשרד, במיוחד כאשר יהיו רישיונות שימוש מוגבלים בהם. מבקשים להוריד את חלק זה.
	אין שינוי במסמכי המכרז. המשרד יהיה רשאי להקל בדרישות סעיף זה בהתאם לשיקול דעתו הבלעדי.

	39. 
	הסכם - קניין רוחני עמ' 109
	7.16
	יש להוריד את המילה "אומנותיים" מתיאור התוצרים.
	הבקשה מתקבלת

	40. 
	הסכם - תמורה עמ' 110
	10.1.1
	בסעיף זה נכתב שהתמורה תשולם על פי כמות היחידות בהצעת המחיר. האם התמורה תינתן על בסיס ביצוע ודוח מילולי או שיהיה צורך להגיש גם דוח ביצוע כספי?
	יש לצרף דו"ח ביצוע כספי וכל מסמך רלבנטי אחר שיידרש ובהתאם לאמור בסעיף 3.2.6 להסכם

	41. 
	הסכם - תמורה עמ' 110
	10.1.1
	מבקשים הבהרה לגבי הוראת התכמ - בסעיף זה עומד בסתירה להתיחסות בטבלת המחירים בנספח 1 הצעת המחיר (עמ' 67). שם יש התיחסות להוראות תכם אך ורק בטבלה  2 ב, לגבי שעות היעוץ האקדמי בלבד. כאן נראה שההוראות מדברות על שאר התכולות, מה שלא סביר כיוון שיש הוצאות כח אדם ומעטפת לוגיסטית. אנא הבהירו לגבי איזה תכולות יש להעזר בהוראות תכ"מ. 
	הוראת תכ"מ 8.1.1 תחול רק על הרכיבים המתומחרים כהנחה מתעריף החשב הכללי.

	42. 
	הסכם - תמורה עמ' 110
	10.2 
	מועד תשלום התמורה מפנה לתנאי ההתקשרות. בסעיף 1.2.2.5.1.22.5 מתוארים תנאי התשלום לגבי תפוקה 1 של למידת המורים. תנאי התשלום שונים בין תכולה לתכולה ומבנים מנגון לא ברור להעברת הכספים. אנו מציעים לאחד את התשלום התמורה לשני תאריכים לגבי כל התכולות.
	אין שינוי במסמכי המכרז. ככל שנקבעו אבני דרך לתשלום במפרט, התשלום יחולק בהתאם לאחוזים שנקבעו במפרט.

	43. 
	הסכם-אחריות בנזיקין וחובת שיפוי עמ' 112
	13.1
	יש להוסיף בסוף המשפט הראשון "ברשלנות רבתית או בזדון".
	אין שינוי במסמכי המכרז

	44. 
	הסכם-הפסקת ההתקשרות עמ' 113
	15.1
	נא להחליף "90 יום" ב"120 יום"
	אין שינוי במסמכי המכרז

	45. 
	הסכם - אמנת השירות ופיצויים מוסכמים עמ' 115
	16.2.6
	באופן כללי SLA אינו מתאים לסוג כזה של התקשרות ומבקשים לשקול מחדש את מקומו בהסכם
	אין שינוי במסמכי המכרז. המשרד עומד על זכותו לאכוף את עמידת הספקים בתנאי ההתקשרות גם באמצעות סעיף זה.

	46. 
	הסכם - אמנת השירות ופיצויים מוסכמים  עמ' 116
	16.2.6
	סעיף 3 - העסקה של כח אדם בכמות קטנה שחורג מדרישות הסף הוא דרקוני. אין כלל התייחסות לתפקידים של אנשי הצוות או נותני השירותים המעורבים בפרויקט מעת לעת. מבקשים להוריד את הקנס.
	הסעיף עוסק בהעסקת כוח אדם שאינו עומד בדרישות המכרז. המשרד רואה הפרה זו כהפרה משמעותית והפיצוי עליה תואם זאת.

	47. 
	הסכם - אמנת השירות ופיצויים מוסכמים  עמ' 116
	16.2.6
	סעיף 5-אנא פרטו מהי חריגה מדרישות תוכנית העבודה השנתית
	כל חריגה לרבות חריגה מלוחות הזמנים, מהכוח האדם שאושר ועוד.

	48. 
	הסכם אמנת השירות ופיצויים מוסכמים  עמ' 116
	16.2.6
	סעיף 6 - סכום של 10,000 למועמד עבור אי עמידה במספר המועמדים הוא דרקוני. מבקשים לבטל סעיף זה או לכל הפחות להוריד את מספר המועמדים הצפוי ל-30 וכן את גובה הקנס לקנס מינימלי.
	ראו חוברת מכרז מתוקנת. הקנס הופחת ל-5,000 ₪.

	49. 
	הסכם אמנת השירות ופיצויים מוסכמים   עמ' 116
	16.2.6
	סעיף 7 - אי עמידה ביעד פתיחת קורסים בשל מחסור במורים המעוניינים להשתתף - גם כאן הקנס הוא דרקוני. מחסור במורים המשתתפים יכול להיגרם ממספר סיבות. האם ניתן להוריד את הקנס או להפוך אותו למינימלי? במקרה זה התשלום הוא לפי ביצוע, כך שמדובר בקנס כפול.
	ראו חוברת מכרז מתוקנת. הקנס הופחת ל-5,000 ₪.

	50. 
	נספח ח עמ' 141
	3.7.1
	לספרייה אין מערכת ניהול בקרה כזו, אלא מערכת המזהה את המשתמשים לפי IP. האם ניתן לתקן את הדרישה?
	הבקשה נדחית.

	51. 
	נספח ח עמ' 142
	3.10.1-2
	סעיף זה עומד בסתירה לסעיף  1.2.2.5.2.3  בו יש בקשה מפורשת להכניס שימוש בכלי בינה. בנוסף חלק מהותי מהפרויקט הוא שילוב AI בחינוך, ומשום כך המציע חייב להשתמש בכלי AI. אנחנו מציעים שההתחייבות תהייה  שלא להעלות מידע מוגן בכלי הAI.
	הבקשה מאושרת.

	52. 
	נספח ח עמ' 143
	3.13.1
	הבקשה לתת הפנייה לקוד מקור לא אפשרית כיוון ששרתי הספרייה מאובטחים ומוגנים. בנוסף, הדרישה למחוק משרתי הארגון את הנתונים לא מאפשרת שימוש בחומרים לטובת הציבור ולא מאפשרת למידה ארגונית. האם ניתן לתקן את הדרישה?
	הבקשה נדחית.

	53. 
	פרק ב' ופרק ג'
	פרק ב' נספח 1 (טבלה 3א'); פרק ג' עמ' 93 (הגשת תוצר אמנותי) 
	תקציב שיפוי חומרי אמנות (עד 3,500 ש"ח למשתתף): בסעיף תפוקה מס' 1 נכתב: "הספק ישפה את המשתתפים עבור הוצאות חומריות... סכום השיפוי לא יעלה על 3,500 ₪ למשתתף. המשרד ישלם לספק גב אל גב תשלום זה...". נבקש להבהיר חד-משמעית: האם סכום השיפוי (עד 105,000 ש"ח ל-30 מורים) צריך להיכלל בתוך הצעת המחיר לשורה 1 בטבלה 3א', או שמדובר בתקציב ייעודי שיוחזר לספק בנפרד מעבר למחיר ההצעה? 

	המציעים אינם נדרשים לכלול מרכיב זה בהצעת המחיר שלהם.

	54. 
	פרק ג'
	פרק ג' עמ' 92-93 (סדנאות רב תחומיות) 

	עלויות לינה, פנימייה ואירוח מרצה בינלאומי: צוין כי יתקיימו 2 סדנאות בנות 5 ימים ברצף, הכוללות לילה במלון בתנאי פנימייה ואירוח מרצה בינלאומי. נבקש להבהיר: האם כל עלויות הלינה, האירוח, השהייה, הטיסות ושכר המרצה הבינלאומי נכללות במחיר הכולל של התכנית בטבלה 3א', או שיועמד עבורן תקציב שיפוי נפרד על פי ביצוע בפועל? 
	כל העלויות הללו ייכללו במחיר הכולל שיוצע על ידי המציע בהצעת המחיר שלו.

	55. 
	פרק ג'
	פרק ג' עמ' 93 (המחאת ביטחון של המשתתפים) 

	מנגנון גביית המחאת ביטחון בפרישת משתתף: נכתב כי המרכז יגבה מהמשתתפים המחאה על סך 50% משכר לימוד אקדמי שנתי. (א) מהו הבסיס המדויק לחישוב שכר הלימוד (האם לפי שכר לימוד אוניברסיטאי שנקבע על ידי ות"ת)? (ב) ככל שמשתתף פורש וההמחאה שחולטה חוזרת ללא כיסוי, האם הספק נושא באחריות כספית או גירעונית מול המשרד? 
	1. כן.
2. על הספק מוטלת האחריות המלאה לגבות סכום זה מהמשתתף ככל שיידרש ולאחר אישור המשרד על עצם הפקדת ההמחאה בהתאם לאמור בסעיף.

	56. 
	פרק ג' ופרק ד'
	פרק ג' עמ' 93; פרק ד' סעיף 15 (טבלת SLA, סעיף 6) 

	יעד מועמדים (80) ופיצוי מוסכם: במפרט צוין כי המשרד מעריך הגשת כ-100 מועמדויות, ועל הספק להעמיד לפחות 80 מועמדים העומדים בתנאי הסף. בטבלת ה-SLA נקבע קנס בסך 10,000 ש"ח עבור כל מועמד פחות מהיעד. בהינתן שהרשמת מורים תלויה ברצונם החופשי של עובדי ההוראה ובתנאי קבלה קפדניים (ותק ופורטפוליו פעיל), קנס זה אינו מידתי ומטיל סיכון בלתי סביר על המציע. נבקש לבטל קנס זה או להמירו בבדיקת ביצוע קמפיין שיווקי נאות מצד הספק. 
	ראו תשובה לשאלה 48 לעיל, הקנס הופחת.

	57. 
	פרק ג'
	פרק ג' עמ' 94-95 (שעות ייעוץ) 

	הגבלת מספר היועצים (תפוקה מס' 2): הוקצו 2,500 שעות ייעוץ ונכתב "ניתן לחלק ל-2 יועצים". מאחר שהסל מקיף חמישה תחומי אמנות שונים לחלוטין (אמנות חזותית, מוזיקה, תיאטרון, מחול, קולנוע), ומאחר שקיימות מגבלות שעות חודשיות ליועץ בודד לפי הוראות תכ"ם, נבקש לאשר כי ניתן לפצל את מכסת השעות בין יותר מ-2 יועצים (כדי להבטיח מומחה ייעודי לכל תחום דעת). 
	ראו חוברת מכרז מתוקנת. המגבלה על מספר היועצים המקסימלי בוטלה.

	58. 
	פרק ג' ופרק ב'
	פרק ג' עמ' 91 (כוח אדם נדרש); פרק ב' נספח 1 (טבלה 3א') 
	מימון מנהל המרכז וכוח אדם מינהלי: נדרשת העסקת מנהל מרכז במשרה מלאה וכוח אדם מינהלי בהיקף משרה מלאה אחת. בטבלאות המחיר ישנם שני רכיבים בלבד: תכנית מצוינות אחת (טבלה 3א') ושעות ייעוץ (טבלה 3ב'). האם עלות שכרם המלאה של מנהל המרכז והעובד המינהלי אמורה להיכלל במלואה בתוך המחיר של תכנית המצוינות בטבלה 3א'? 

	כן.

	59. 
	פרק א' ופרק ג'
	פרק א' סעיף 7; פרק ג' עמ' 94 (לוחות זמנים) 

	התאמת לוחות הזמנים לשנת ההתקשרות הראשונה: המועד להגשת הצעות הוא 18/11/2026, בעוד שלפי מפרט השירותים פרסום קול קורא נדרש בסוף אוגוסט והלימודים נפתחים עם פתיחת שנת הלימודים האקדמית (אוקטובר/נובמבר). מהו לוח הזמנים המעודכן לגיוס המורים ולפתיחת המחזור הראשון בשנת ההתקשרות הראשונה, בהתחשב בכך שההתקשרות תיחתם רק בסוף 2026 או תחילת 2027? 
	ראו תשובה לשאלה 24 לעיל בה מפורט לוח הזמנים החדש. ההסכם שייחתם עם סיום הליכי המכרז יאפשר לקבלן להתחיל ולספק את השירותים כנדרש בתוכנית העבודה עם החתימה על הסכם ולהיות ערוך לפתיחת מרכז המצוינות בשנת האקדמית תשפ"ח.

	60. 
	פרק א'
	5.3.1.1; 4.15
	סעיף 4.15 מגדיר את "תחומי השפות" ככולל, בין היתר, את מקצועות החובה "ערבית לדוברי עברית" ו"עברית לדוברי ערבית". נבקש להבהיר כי ניסיון בפיתוח או בהפעלה של תוכניות למידה מקצועית בשפה אחת בלבד מבין השפות המנויות בסעיף 4.15 (למשל ערבית לדוברי עברית בלבד, או עברית לדוברי ערבית בלבד) עומד בתנאי הסף שבסעיף 5.3.1.1, ואין חובה להציג ניסיון במספר שפות.
	הבקשה מאושרת.

	61. 
	פרק א'
	5.3.1.1
	נבקש להבהיר אילו פעילויות ייחשבו "תכניות למידה מקצועית למורים או צוותי חינוך בתחום השפות", ובפרט האם ייחשבו: (א) קורסים לרכישת שפה (ערבית מדוברת / עברית) המיועדים למורים, לגננות ולצוותי חינוך כלומדים, לרבות קורסים המוכרים לגמול השתלמות; (ב) הכשרה והשתלמות של מורים ומדריכים המלמדים שפה במסגרות חינוך בלתי פורמלי, באולפנים, ברשויות מקומיות ובארגונים; (ג) תוכניות שפה לצוותי חינוך ברשויות מקומיות ובבעלויות חינוך. ככל שהתשובה שלילית לגבי חלק מהן, נבקש לשקול להרחיב את התנאי כך שיכלול גם ניסיון בהוראת שפה למבוגרים, לארגונים ולגופים ציבוריים.
	הבקשה נדחית. נדרש ניסיון בפיתוח מקצועי של מורים בלבד.


	62. 
	פרק א' ופרק ב'
	5.3.1.1 (פרק א'); טבלת הניסיון שבסעיף 13.3.3.1.1 (פרק ב')
	נבקש להבהיר את אופן חישוב ההיקף הכספי של 1,000,000 ₪ "בשנה": (א) האם הדרישה היא ל-1,000,000 ₪ בכל אחת משלוש השנים, או להיקף מצטבר / ממוצע שנתי לאורך שלוש שנות הניסיון; (ב) האם ניתן לצבור את ההיקף השנתי מכמה לקוחות ומכמה התקשרויות באותה שנה; (ג) האם הסכום כולל מע"מ; (ד) האם "שנה" היא שנה קלנדרית, שנת לימודים או 12 חודשים כהגדרתם בסעיף 4.7, והאם שלוש השנים צריכות להיות רצופות. כמו כן נבקש לשקול להפחית את הרף הכספי (למשל ל-300,000 ₪ בשנה), כדי לאפשר גם לגופים קטנים ובינוניים המתמחים בהוראת ערבית ועברית כשפה שנייה להשתתף במכרז.
	1. הכוונה היא להיקף של לפחות מיליון ₪ בשנה, בכל אחת משלוש שנות הניסיון.
2. כן.
3. כן.
4. הכוונה היא לשנה המסתיימת במועד הגשת ההצעות. אין חובה כי השנים תהיינה רצופות. הבקשה להפחתת ההיקף המינימלי הנדרש נדחית.

	63. 
	פרק א'
	5.6.2; 5.6.4.3; 5.6.4.4; 5.3.1.1
	סעיף 5.6.4.3 קובע כי כל אחד מהגופים (המוביל והמתקשר) נדרש לעמוד בעצמו בתנאי הסף שבסעיף 5.2 בלבד, וסעיף 5.6.4.4 קובע כי ההצעה בשלמותה צריכה לעמוד בכל תנאי הסף. נבקש לאשר כי בהצעה משותפת ניתן להוכיח את תנאי הסף שבסעיף 5.3.1.1 באמצעות ניסיונו של אחד הגופים בלבד (המוביל או המתקשר), או באמצעות צירוף הניסיון של שני הגופים (לרבות צירוף ההיקפים הכספיים לצורך עמידה ברף של 1,000,000 ₪). כמו כן נבקש להבהיר האם ניתן להסתמך לצורך תנאי הסף על ניסיונו של קבלן משנה.
	אין מניעה לעמוד בדרישות הסף שבסעיפים 5.3, 5.4, ו-5.5 באמצעות צירוף הניסיון של שני הגופים. הגופים יהיו אך ורק הגוף המוביל והגוף המתקשר כהגדרתם במכרז.

	64. 
	פרק א' ופרק ב'
	5.3.2.1; 5.6 (פרק א'); 13.3.4.1 (פרק ב')
	נבקש לאשר כי גוף מוביל שאינו נכלל ברשימת המבצעים הפדגוגיים לפי מכרז 20/7.2024 יכול לעמוד בדרישה שבסעיף 5.3.2.1 באמצעות גוף מתקשר הנכלל ברשימה, כמשתמע מהטופס שבסעיף 13.3.4.1 לפרק ב' ("בעצמי / באמצעות הגוף המוביל / באמצעות הגוף המתקשר"). כמו כן נבקש להבהיר: (א) האם ניתן לחלק את תנאי הסף בין הגופים, כך שגוף אחד יעמוד בתנאי הניסיון (5.3.1.1) והגוף האחר יעמוד בדרישת המבצע הפדגוגי (5.3.2.1); (ב) מה נדרש לצרף כדי להוכיח "התקשרות עם מבצע פדגוגי אחר", ככל שהמבצע הפדגוגי אינו צד להצעה כגוף מתקשר.
	1. ניתן לעמוד בתנאי הסף שבסעיפים 5.3.2.1, 5.4.2.1 ו-5.5.2.1 באמצעות גוף מתקשר.
2. יש לצרף הוכחה על הכללת הגוף המתקשר או הגוף המוביל ברשימת המבצעים הפדגוגיים כהגדרתה במכרז.

	65. 
	פרק א'; פרק ב' – נספח 1 (טופס הצעת המחיר)
	3.3.1–3.3.2 (פרק א'); טבלת מחירים 1, "כללים נוספים עבור טבלה זו", סעיף 1 (נספח 1 לפרק ב')
	האם ניתן להגיש הצעה לחלק מסל 1 בלבד, למשל רק לתחום "ערבית לדוברי עברית" ו/או "עברית לדוברי ערבית"? אם לא, נבקש לשקול לפצל את סל 1 לתתי-סלים לפי שפה, או לאפשר זכייה של כמה גופים בסל, לכל אחד בתחום שפה מוגדר. זאת בשים לב לכך שלפי טבלת מחירים 1 הצעה שלא תמחר את כל יחידות התמחור תיפסל.
	הבקשה נדחית.

	66. 
	פרק א'; פרק ג'
	5.3.1.1 (פרק א'); 1.2.1.1.2 (פרק ג')
	נבקש להבהיר כיצד תיבחן התאמת התוכניות שהמציע מציג למדיניות המשרד ולעקרונות CEFR, ובפרט: (א) האם תוכנית להכשרת מורים ולהוראת ערבית מדוברת (ערבית מדוברת פלסטינית / לבנטינית), הבנויה ברמות CEFR ובגישה תקשורתית, עומדת בדרישה; (ב) האם נדרשת התאמה מצטברת לכל העקרונות המנויים בסעיף (Engaged Language Policy, Plurilingualism, Language Awareness, Academic Literacy, AI Literacy, Language for Social Mobility), או שדי בהתאמה לחלקם; (ג) כיצד יש להוכיח זאת (הצהרה, סילבוס, דוגמת תוכנית).
	1. כן.
2. ראו תיקון לחוברת המכרז ולחוברת ההצעה. תנאי הסף יתוקן כדלקמן:
"על המציע להיות בעל ניסיון של שלוש שנים בחמש השנים האחרונות בפיתוח או הפעלה של תכניות למידה מקצועית למורים או צוותי חינוך בתחום השפות בהיקף של לפחות 1,000,000 ₪ בשנה. התכניות או התכנים שהמציע הציג בהתאם לדרישה לעיל, יהיו בהתאם למדיניות משרד החינוך המפורסם במסמך "תפיסת הלמידה המתחדשת" ובמסמך "תפיסת הלמידה - מיומנויות" של משרד החינוך ועל פי תפיסות בינלאומיות להוראת שפות (ובהתאם למחקר העדכני ביותר) ובהן התאמת תכניות לימודים של השפות השונות המופיעות בפורטל הפדגוגי של משרד החינוך, ע"פ עקרונות CEFR, ובכללן לכל הפחות שני עקרונות מהעקרונות הבאים:
 1.ENGAGED LANGUAGE POLICY
2. Plurilingualism.
3.  Language Awareness.
4. Academic Literacy.
5. AI Literacy.
6. Language for Social Mobility
תוך התאמה לאוכלוסיות מגוונות בחברה הישראלית."
על המציעים לצרף להצעתם את מלוא המידע אודות התוכניות לרבות סילבוס או דוגמת תוכנית.

	67. 
	פרק א' / פרק ב'
	סעיף 5.5.2 (תנאי סף נוספים לסל 3 - אישור מבצע)
	סעיף 5.5.2 לתנאי הסף קובע כי על המציע להיות "מבצע פדגוגי" שנכלל ברשימת המבצעים הפדגוגיים לפי מכרז 20/7.2024. 
נבקש להבהיר ולברר: האם מוסד להשכלה גבוהה (מוסד אקדמי מוכר על ידי המל"ג להכשרת מורים ולהענקת תארים אקדמיים באומנויות) נחשב כעונה מנהלית ופדגוגית על הדרישה ל"מבצע פדגוגי" מכוח מעמדו האקדמי, או שמא נדרש רישום פורמלי במאגר מכרז 20/7.2024 / התקשרות עם גוף הרשום במאגר זה? 
	לא. נדרש רישום פורמלי במאגר מכרז המבצעים הפדגוגיים כהגדרתו במכרז.



בכבוד רב,
אורנה מיטמיגר
מנהלת אגף רכש מכרזים והתקשרויות
        
